Amaphoyisa ngeke abemanqikanqika ukuzivikela uma ehlaselwa | News24Amaphoyisa ngeke abemanqikanqika ukuzivikela uma ehlaselwaDurban - Isikhulu samaphoyisa KwaZulu-Natal sesikhiphe isixwayiso ukuthi amaphoyisa angeke aze angabaze "ukuzivikela" uma ehlaselwa."Amaphoyisa ahlezi ehlaselwa uma ebhekana ngqo ngeziqu zamehlo nabasolwa abahlomile kanti lokho akwamukelekile."Amaphoyisa azozivikela uma eqondana nabasolwa abahlomile. Kusobala ukuthi lezi zigebengu azinazwelo futhi zidubula noma ngubani ozivimbva endleleni yazo," kusho uMajor General Bheki Langa ngoLwesine.ULanga ubekhuluma ngemuva kwesigameko sohlaselwe kwamaphoyisa esidlule nemiphefumulo emibili yabasolwa nesakhamuzi, kulandela ukuqhunyiswa kwe-ATM enxanxathela yezitolo eMadadeni ngoLwesithathu ebusuku.OLUNYE UDABA:Kushone abathathu kugetshengwa i-ATM eMadadeniNgokusho kwalowo okhulumela amaphoyisa KwaZulu-Natal, uLieutenant Colonel Thulani Zwane, amaphoyisa aphuthume endaweni yesigameko okuqhume kuso i-ATM."Kube sekudubulana abasolwa namaphoyisa. Ngesikhathi kudutshulwana, kusolwa ukuthi kudubuleke kwalimala nabantu abathathu abebekhona ngesikhathi sesigameko, la bantu baphuthunyiswe esibhedlela beyolashwa kodwa ngeshwa kwamenela oyedwa."Uthe abasolwa bangene emotweni babaleka bebheke ku-Utrecht Road.Amaphoyisa abalandela aze ajoyinwa ngamanye amaphoyisa akwezinye izindawo ezakhelene nalapho okwenzeke isigameko, eqhuba."Kusolwa ukuthi, ngesikhathi amaphoyisa ezama ukumisa imoto yabasolwa ngaku-Utrecht Rood, abasolwa badubule amaphoyisa. Akekho olimalile kodwa abasolwa bakwazile ukubalke bebheke endaweni yaKwaMdakane eduzane naseDannhauser."Endaweni yaKwaMdakane, amaphoyisa azungeza umuzi lapho obekucashe khona abasolwa."Amaphoyisa ahlaselwa ngesikhathi amaphoyisa efika kulo muzi. Abasolwa kusolwa ukuthi badubula amaophoyisa, ngesikhathi kuqhuma inganono, kushone abasolwa ababili," kusho uZwane.Uthe kutholwe izibhamu ezintathu endaweni yeisgameko.Kuvulwe amacala okuphanga kuhlonyiwe, ukubulala, ukuzama ukubulala, ukutholakala nesibhamu kanye nezinhlamvu esingekho emthethweni ukuze kuzophenywa."Njengamanje kuthungathwa abasolwa abakwazile ukubaleka ngesikhathi kudutshulwana," usho njalo.
